lflage/wiki-talks huggingface dataset:
Oerlis:COVID-19

message: In lytse taljochting op de namme fan de side. By it oanmeitsjen ha ik foar de namme COVID-19 keazen, yn it earste plak omdat dit de offisjele namme fan de sykte is. Yn it twadde plak om it ferskil tusken de sykte koroana/corona en "it" koroana/coronafirus dúdlik te hâlden. Yn it tredde plak omdat hoewol't de namme koroana/corona yn de folksmûle ynboargere is, koroana/coronafirussen yn wurklikheid in hiele kategory firussen binne (dus net allinne SARS-CoV-19). Je soene sykten fan in oar koroana/coronafirus likegoed koroana/corona neame kinne. Yn it lêste plak omdat ik oars kieze moast tusken koroana of corona, beide foarmen wurde yn it Frysk brûkt. De Fryske Akademy advisearret koroana, mar corona wurdt yn de praktyk faker brûkt. Kroanfirus is eins noch de bêste oersetting, mar gjin minsk dy't dat brûkt. Om diskusje te foarkommen en op itselde momint sa korrekt mooglik te bliuwen bliuwt COVID-19 oer. PDZ124169 (oerlis) 12 mai 2020, 21.38 (CEST)
replies: text: Dat wy sizze dat de bêste namme Kroanfirus is, en at wy in oare namme brûke, dan is der gjin bettere oplossing. Dat, hoe ek hawwe wy ferlet fan synonymen. Wy hawwe no al mear as ien artikel trochdat wy net dy bêste namme hawwe. Dat ik stel út en smyt alles byelkoar op Kroanfirus, en meitsje alle oare artikels synonymen. Aliter (oerlis) 1 jan 2023, 20.52 (CET)
== vari'ant'o'j de la COVID-19 ==
(Pardon'o je skrib'i tiu'n ĉi en Esperanto, mi ne kon'as la Frys'a'n. Se iu pov'as traduk'i ĝi'n por la ne'Esperanto'kon'ant'o'j, tio est'us tre ŝat'at'a.)
Ĉu vi sci'as se oni dev'as far'i artikol'o'n pri vari'ant'o'j de la COVID-19, bon'vol'u ? Mi ŝat'us ke est'u tia artikol'o por ĉiu'j en la mond'o...2A01:CB0C:38C:9F00:A8E0:2C18:D408:779C 13 feb 2021, 02.23 (CET)

text: Freget: "Witte jo as wy in artikel meitsje moatte oer farianten fan 'e COVID-19, asjebleaft? Ik woe dat der sa'n artikel wie foar elkenien yn 'e wrâld."

text: It ferkil tusken lêze kinne en witte wat er bedoeld. Ik gean hjir efkes fierder yn eo:, foar at er ea werom komt:

text: Mi tradukis ĝin. Sed kion precize vi volas, ke ni faru. Aliter (oerlis) 1 jan 2023, 20.42 (CET)
thread_title: Nammejouwing side

message: (Pardon'o je skrib'i tiu'n ĉi en Esperanto, mi ne kon'as la Frys'a'n. Se iu pov'as traduk'i ĝi'n por la ne'Esperanto'kon'ant'o'j, tio est'us tre ŝat'at'a.)
Ĉu vi sci'as se oni dev'as far'i artikol'o'n pri vari'ant'o'j de la COVID-19, bon'vol'u ? Mi ŝat'us ke est'u tia artikol'o por ĉiu'j en la mond'o...2A01:CB0C:38C:9F00:A8E0:2C18:D408:779C 13 feb 2021, 02.23 (CET)
replies: text: Freget: "Witte jo as wy in artikel meitsje moatte oer farianten fan 'e COVID-19, asjebleaft? Ik woe dat der sa'n artikel wie foar elkenien yn 'e wrâld."

text: It ferkil tusken lêze kinne en witte wat er bedoeld. Ik gean hjir efkes fierder yn eo:, foar at er ea werom komt:

text: Mi tradukis ĝin. Sed kion precize vi volas, ke ni faru. Aliter (oerlis) 1 jan 2023, 20.42 (CET)
thread_title:  vari'ant'o'j de la COVID-19
Oerlis:Transsindinsje

message: Dizze sin begryp ik net: Transsindinsje betsjut ek ôfstân nimme fan fan him yn materiële wrâld en it berop fan hjir en no rjochtet op it befredigjen fan konkrete en materiële behoeften. Wa wol? Wutsje 25 mai 2020, 13.37 (CEST)
replies: text: Om my kin dit dizenige stikje yn dizze foarm yn it jiskefet. Drewes (oerlis) 25 mai 2020, 16.04 (CEST)
thread_title:  Huh?
Oerlis:Ferûntweardiging

message: Ik haw derfoar keazen om foar dizze side in hollanisme te brûken omdat ik fyn dat net ien fan 'e geef Fryske alternativen alhiel de lading dekt. Dêrby is it sa dat it wurd "ferûntweardiging" al teminsten 75 jier ynboargere is yn 'e Fryske sprektaal, want Ulbe van Houten brûkte it yn 1945 al. (Ik wie alris tsjin it probleem oanrûn om dit begryp yn it Frysk wer te jaan, en doe't ik in pear jier lyn Ein fan 'e Mars lies, foel my Van Houten syn gebrûk fan it wurd "ferûntweardige" op. Mei't de Fryske Akademy gjin goed alternatyf biedt, tocht ik by mysels: as it goed genôch is foar Ulbe van Houten, is it ek goed genôch foar my.) Ieneach fan 'e Esk (oerlis) 2 jun 2020, 23.08 (CEST)
replies: text: It Frollânske ferûntweardiging stiet ek yn de Foarkarswurdlist fan Taalweb Frysk. Drewes (oerlis) 3 jun 2020, 19.33 (CEST)
replies: text: :De staveringshifker fan de Akademy stroffelt ek net oer ferûntweardiging (mar wol oer ferûntwurdiging). Wutsje 3 jun 2020, 23.44 (CEST)
replies: text: ::Hmmm. Ik woe eefkes folslein wêze, mar miskien moat dat dan mar fuort. Ieneach fan 'e Esk (oerlis) 3 jun 2020, 23.50 (CEST)
thread_title:  Ferantwurding
Oerlis:Rasisme

message: Please help to translate the Black Lives Matter Logo for this wikipedia (:fy:wiki): :File:Black Lives Matter logo.svg 
Translate the text BLACK LIVES MATTER from english to the language of this wikipedia: Frysk 
* The translation must be divided into three lines
* The translation must be given in the following format: (LINE1)(LINE2)(LINE3)
* Give numbers in brackets for number of line
* The translation must be in capital letters
* It is no problem if a line consits of more than one word
* The expression LIVES:
** The expression LIVES appears in yellow letters over black background, this expression must be marked in bold
** Depending on the language, the expression LIVES is in line1, line2 or line3
*** (LINE1)(LINE2)(LINE3)
*** (LINE1)(LINE2)(LINE3)
*** (LINE1)(LINE2)(LINE3)
; Examples:
* English: (1 BLACK)(2 LIVES)(3 MATTER)
* German: (1 SCHWARZE)(2 LEBEN)(3 ZÄHLEN)
Please give a translation as described. Then I will create a new logo corresponding to your input and make it available. I will not change the orginal file. 
To get further information see: :en:Black Lives Matter 
Thank you --Mrmw (oerlis) 7 jun 2020, 22.10 (CEST)
replies: text: No no, der moat hjir noch al wat. My tinkt dat Mrmw net hielendal op 'e hichte is fan it ferskil tusken in ensyklopedy gearstalle en aksje fiere, hoe sympatyk dy fierder ek wêze mei. Wutsje 8 jun 2020, 00.50 (CEST)
replies: text: ::i canceled this request as there are to many difficultis and missunderstandings in translation in other languages - i wont create logos
replies: text: ::thanks for your help

text: ::orginal request

text: ::--Mrmw (oerlis) 8 jun 2020, 20.22 (CEST)
replies: text: :::De oertsjûgingskrêft fan Swarte libbens dogge derta like my dochs al net sa grut. Wutsje 8 jun 2020, 20.34 (CEST)
thread_title:  Black Lives Matter Logo in different languages
Oerlis:De Fuortgong

message: Op de side oer dit gedicht op Tresoar (kepp, argyf) stiet (no?) wol Aanvraagnummer: Handschrift Bruinsma, Klaes, dat it liket my net dat dizze oersetting printe is. Dit smyt ek neat op. Wutsje 17 jun 2020, 03.13 (CEST)
replies: text: Tresoar jout yn de beskriuwing oan dat it in manuskript is. Dat dàt lemma is grif net útjûn. It koe fansels wêze dat it opnaam is yn in bondel oersettings of soks. Mysha (oerlis)
replies: text: :Ik haw yn 'e ynfoboks ferwiisd nei it stikje oer de Fryske oersetting, dêr't ek stiet dat it ûndúdlik is oft it ea útjûn is. Ieneach fan 'e Esk (oerlis) 18 jun 2020, 22.21 (CEST)
thread_title:  Publisearre?
Oerlis:Roodeschool

message: Sels sis ik altyd Readeskoalle, dat is de namme dy't de minsken yn myn omjouwing brûke. Hjir op 'e Wikipedy wurdt de Nederlânske namme Roodeschool brûkt, mar op Wikipedy:Nammen yn Grinslân sjoch ik de foarm Reaskoalle.
Ik freegje my ôf hoe it no krekt sit. Is Readeskoalle ferkeard? Is Reaskoalle (in foarm dy't ik earder nearne sjoen ha) goed? Of moatte wy yn it Frysk dochs de Nederlânske foarm oanhâlde, sa as no it gefal is? Dat lêste soe ik wat frjemd fine, wy sizze ommers ek Grins, Swol, Parys en Berlyn. PDZ124169 (oerlis) 18 jun 2020, 12.37 (CEST)
replies: text: OsmAnd, de op OSM basearre navigaasje-app dy't ik op myn tablet brûk en dy't ik op de wurktaal Frysk ynsteld haw, hat it oer Roodeschool. Myn heit, hikke en tein yn Idaerderadiel, dy't der foar syn wurk in inkelde kear wêze moast, hie it altyd oer Readeskoalle. De staveringshifker wol mei alle trije farianten neat te krijen hawwe. Op dkvt.nl fine jin twa kear Readeskoalle (yn stikjes út 2010 en 2018) en nul kear Reaskoalle. Google Books fynt ien publikaasje út 1937 mei Reaskoalle (kepp) en ferwiist foar Readeskoalle allinnich nei de side fan It Nijs, wêr't immen dy namme ien kear yn in kommentaar neamt (kepp). Wutsje 18 jun 2020, 17.05 (CEST)
Oars as Grins, Berlyn en Parys is Rea(de)skoalle net ynboargere. Ik bin foar Roodeschool. En sydlings: ik ha noch nea ien moete dy't Swol foar Zwolle sei. Hawar, lit dat lêste mar gewurde. Drewes (oerlis) 18 jun 2020, 18.59 (CEST)

text: Foar safier't jin dit moete neame kinne, bin ik wat Swol oanbelanget dan de earste (by ús thús wie dat de wenstige namme, net oars as Dimter en Wynskoat). Roodeschool fyn ik ek better, om't de beide oare farianten sa te sjen sawat net brûkt wurde. Wutsje 18 jun 2020, 21.08 (CEST)
replies: text: :...en Dimter en Wynskoat hie ik ek nea fan heard foar't ik meidogger fan fy: waard. Drewes (oerlis) 18 jun 2020, 21.37 (CEST)
replies: text: ::Ik ha de beide neamde farianten der yn it artikel ris as synonimen by set. Sa steane se net ien yn it paad. Ik bin it mei Drewes iens dat we it fierder better by Roodeschool hâlde kinne. Dat bestjut net, PDZ124169, dat jo dan net mear fan Readeskoalle sizze meie. De Wikipedy hat gjin inkele pretinsje om foarskriuwe te wollen hokker toponimen Friezen yn har sprektaal brûke meie. Ieneach fan 'e Esk (oerlis) 18 jun 2020, 22.43 (CEST)
Tankewol allegear foar it útlizzen. It makket my fierder neat út, mar ik wie wol benijd nei hoe't it no eins siet. @Drewes ik sis sels (tegearre mei de minsken yn myn omkriten) altyd Swol, mar hast gelyk dat Swolle/Zwolle (faak wol mei in S) tsjintwurdich mear brûkt wurdt. Miskien hie ik in better foarbyld kieze moatten... PDZ124169 (oerlis) 21 jun 2020, 09.43 (CEST)

text: PDZ124169, sjoch yn dit ferbân ek hjir (kaam earjuster hjir boppe driuwen). Wutsje 21 jun 2020, 16.35 (CEST)
thread_title: Roodeschool of Readeskoalle?
Oerlis:Hollâns Kroan

message: As dizze gemeentenamme dan ferfryske wurdt, soe it dan net Hollânsk Kroan weẑe moatte? It FW, it FHW en de Foarkarswurdlist kenne de stavering Hollâns net, mar yn it WFT wurdt dy al as fariant jûn (mei in sitaat út 1929 as jongste foarbyld, kepp) en de Staveringshifker stroffelt der net oer, dat no wit ik it net. Wutsje 22 jun 2020, 00.51 (CEST)
replies: text: Nee, it sit oars, want it is gjin eigenskipwurd (Hollânsk), mar in toponym (Hollân) + in besitlike -s, lykas yn 'e titel fan it boek (dat ik tafallich yn 'e kast stean haw) Fan Fryslâns Forline. Oars soe it "Hollânske Kroan" en yn it Nederlânsk "Hollandse Kroon" wêze moatte. Mar it is dus de Kroan fan Hollân. Yn it Nederlânsk en Frysk sjogge jo sokke foarmen mar selden, mar yn 'e Skandinavyske talen komme se hiel faak foar. Om in foarbyld te jaan: wat wy de Universiteit fan Stockholm neame, hjit offisjeel eins Stockholms Universitet. Ieneach fan 'e Esk (oerlis) 23 jun 2020, 00.15 (CEST)
replies: text: :Ik begryp it. Dat ferfryskjen fan nije toponimen bliuwt yn myn eagen oerdreaun, mar dat is in oar petear. Wutsje 23 jun 2020, 01.48 (CEST)
thread_title:  Hollâns Kroan
Oerlis:Yn 'e Line

message: Hat de Encyclopedie van Friesland it yndied oer Yn'e Line? De kranten út dy tiid skriuwe Yn 'e line, sjoch bgl. hjir en hjir. De stavering Yn'e Line fine jin yn Delpher net werom (kepp, fgl. dit). Wutsje 27 jul 2020, 01.43 (CEST)
replies: text: Yn de EvF stean de lemmanammen yn haadletters: YN ÚS EIGEN TAEL, YN'E LINE. Dat dy L fan line seit neat, dat hat ús meidogger der fan makke. En dat fan dy spaasje kin in tikflater wêze. Drewes (oerlis) 27 jul 2020, 14.13 (CEST)
replies: text: :Tank. It giet my mei namme om dat lêste: sûnder spaasje is neffens de hjoeddeiske staveringsregels yn alle gefallen mis (Dijkstra (1996), s. 80, 17.1), mar in sitaat is in sitaat. Dy haadletter kin my net folle skille, dy blykt yn guon kranten ek brûkt te wurden. De stavering Yn'e Line fine jin op dit stuit (noch) yn Jan Frearks van der Bij, Pier Feddema, Sjoerd Huizinga en Klaas Koopmans. Wutsje 27 jul 2020, 17.43 (CEST)
thread_title:  Namme
Oerlis:De Boarn

message: [omneamd fan Meidogger:213.10.123.6]
----
Oer de etymology fan "Boarn" (rivier):
Van Berkel en Samplonius (Nederlandse plaatsnamen verklaard) leauwe net oan it komôf "boarne". (Sjoch hjirûnder.)
Ik tocht dat it algemien ferwurpen is.
Ik soe dy sin oar "boarne" gewoan weilitte of nei literatuer ferwize. 
Aldeboarn (Heerenveen, Fr) Ndl. Oldeboorn. 1243 jn Bornde1 , 1281 de Bornde1 , 1350 in Borne1 , 1467 van Boern1 , 1492 Alda Boern2 , 1502 Auwenborn2 , 1573 Oldenborn3 , 1579 Aldeboren4 , 1840 Oudeboorn5 , 1936 Oldeboorn6; Gelegen aan het water de Boorne, 1e helft 8e eeuw kopie ca. 900 super Bordine uit germ. *Burdana, waarin burd ‘rand, oever’7 . Met old, ald ‘oud’, mogelijk ter onderscheiding van →Oosterboorn. Lit. 1NGN 4 (1899) 114, 2Gildemacher 2007 24, 3krt Sgroten,
213.10.123.6 8 aug 2020 20.10 (CEST)
thread_title:  Etymology
Oerlis:Rezjimint

message: Wat dizze bewurking oanbelanget: it WFT hat gjin lemma oer it wurd regimint, mar neamt it wol yn rezjimint. Blykber waard it yn it Nederlandsch-Friesch Woordenboek (1918) en it Frysk Wurdboek (1956) noch al skreaun as regimint, mar it FW (1992), it FHW (2016), de Staveringshifker en de Wurdlist kenne dy stavering allegearre net. Yn âlde kranten komme jin sawol rezjimint as regimint tsjin (kepp). Wat de útspraak oangiet: it WFT seit fan /re:zjəmInt/, it FHW /re:zjə’mɪnt/. Al mei al liket my de hjoeddeiske stavering yn alle gefallen dochs echt rezjimint, mar it kin fansels yndied gjin kwea en neam ek de âlde stavering. Wutsje 10 aug 2020, 01.21 (CEST)
replies: text: Moai dat in âlde staveringswize ek oan bod komt, mar dêr haw ik it der eins net om by set. It wie mear in gjalp fan frustraasje oer de nuvere opstigings fan 'e Fryske Akademy. Ik haw 'regimint' altyd noch útsprutsen mei de g fan "bûge"; ek om my hinne haw ik noch nea de útspraak "rezjimint" heart. Sjoch, , gjin kwea wurd oer wat jo feroare hawwe, want jo hâlde jo oan 'e regels fan 'e F.A. Mar neffens my hawwe se hjir keazen foar in stavering dy't hoegenamt net oanslút by de sprektaal, en ik begryp net wêrom. Bin ik no apart of dogge se dêr by de F.A. mar wat? Ieneach fan 'e Esk (oerlis) 11 aug 2020, 23.55 (CEST)
Goeie Ieneach, mei ûnskuldigingen foar de trage reaksje, ik hie de ôfrûne wike oare dingen oan 'e kop: Dijkstra F.B. (2, 1996) Stavering, skriuwt op s. 8 oer de kombinaasje sj/zj: "De útspraak jout altyd oan wat der stavere wurde moat. Trilje de stimbannen net dan moat sj (...) stavere wurde, trilje se al dan zj (...)." It nuvere is dat ik no krekt nea /re:gəmɪnt/ heard haw, mar altyd /re:zjəmɪnt/, lykas /rəzjim/ en /ɡara:zjə/, dat ik miende wier dat ik it goed die. Dochs sjoch ik no yn it FHW dat it dan wol wer /rəɡi/ is (mar mei de fariant /rəsji/), dat no wit ik it ek net mear. Wat dy Akademy oanbelanget bin ik it mei jo iens: it hat er in soad fan dat "se" dêre mar wat dogge (fgl. earder ek al dy "vice-presidint"). Groetenis, Wutsje 19 aug 2020, 15.23 (CEST)

text: Ek goeie. Nochris, ik nim jo neat kwea-ôf, dat as jo hjirboppe sizze: "ik miende wier dat ik it goed die", wat in bytsje as in ûntskuldiging oanfielt, dan is dat nearne foar nedich: jo geane gewoan út fan wat de F.A. docht. Wat de útspraak oanbelanget, sizze jo dat jo inkeld de útspraak /re:ʒɘmɪnt/ kinne. Dat fernuveret my wol, want dy útspraak haw ik dus noch nea (bewust) heard. Miskien leit it dan dochs oan my, of is de útspraak regionaal bepaald, dat soe ek kinne. No ja, dan is de staveringswize fan 'e F.A. miskien dochs net sa nuver as ik earst tocht. De iennichste útspraak dy't ik foar dit wurd ken, is /re:ɣimɪnt/ (mei de g fan bûge, net fan goed). Oer de F.A.: der hat in tiid west dat ik miende dat dy ynstelling de hoeder fan it Frysk wie, mar dêr bin ik al lang fan ôfstapt. Se hâlde har dêr mei fan alles dwaande dat neat mei it Frysk te krijen hat, en ik krij wolris it gefoel dat se it mar lestich fine dat se ek noch hieltyd tiid oan it Frysk besteegje moatte. Ieneach fan 'e Esk (oerlis) 20 aug 2020, 01.08 (CEST)
thread_title:  Rezjimint
Oerlis:Sân lêste wurden fan Jezus

message: Goeie. Utdrukkings binne fêste wizen fan sizzen, dat ik soe 'útdrukking' ferfange wolle troch 'wurden' of 'sinnen' (of faaks ek útspraken?) Wat fine jo dêrfan? Drewes (oerlis) 8 sep 2020, 17.50 (CEST)
replies: text: Ek noch in geef Fryske opsje is it wurd fraze, dat liket my in bettere oersetting fan it Ingelske expression. Wutsje 9 sep 2020, 01.10 (CEST)
replies: text: :Goeie  en  Ja ik wie sels earlik sein ek net al te wiis mei "útdrukking". Ik siet te prakkesearjen oer "utering" of "útdrukking", mar beide wiene mei net alhiel nei de sin, mar ik koe sa gau net in oar wurd dêr foar betinke, dus liet ik it mar sa, oant der in better wurd yn my op kaam of yn dit gefal jimme wat betters fûn hawwe. "Fraze" mei om mei wol om't it in geef-Frysk wurd is en oars mei "wurd"  ek wol. Kneppelfreed (oerlis) 9 sep 2020, 05.22 (CEST)
replies: text: ::Fraze op Taalweb Drewes (oerlis) 9 sep 2020, 22.08 (CEST)
replies: text: ::: Okee dat moat dan ek mar net. Ik tink ik hâld it mar by "útspraken" Kneppelfreed (oerlis) 11 sep 2020, 22.08 (CEST)

text: ::Mei makket it fierder net folle út, mar it wurd fraze stiet oars wol yn it FHW, de staferingshifker fret it ek en wat Taalweb oanbelanget: sjoch hjir. Wutsje 12 sep 2020, 17.23 (CEST)
thread_title:  Utdrukkings?
Wikipedy oerlis:Links nei betsjuttingssiden/data

message: In tiid ferlyn haw ik hjir dwaande west om in tal ferwizings nei trochferwiissiden 'op te lossen' lykas hjirre. It is foar lêzers/besikers ommers ferfelend om op in wurd te klikken en dan op in trochferwiisside te bedarjen. Troch oanpassings fan myn Wikipedia-Ynstellings hjirre ljochtsje sokke trochferwizings op myn skerm grien op, ik hoech der dus net om te sykjen.(it wurker op nl en op fy) Der besteane op de Fryske Wikipedy no noch in hiele protte fan sokke trochferwizings. No bestiet op de Nederlânske Wikipedia in side dêr't al sokke data troch in bot op in listke setten wurde: Sjoch hjirre. Ik los dêr de lêste tiid in soad fan sokke links op. 
Omt soks my foar de Fryske Wikipedy wol gaadlik talike ha'k yn july de behearder fan dy bot Edoderoo frege oft it ek te dwaan wie om soks foar de Fryske Wikipedy te meitsjen. Sjoch hjirre op syn oerlisside. (Sels bin ik net sa 'bot' thús yn hoe't soks wurket). De man hat der nei sjoen en hat de bot wat oanpast, dat dy soe hjir ek oan it wurk kinne. Syn fraach is: Wêr moat ik dy side delsette?  Tulp8 (oerlis) 27 sep 2020, 09.13 (CEST)
replies: text: Goeie. Ja, liket my wol in goed plan. Ik haw hjir Wikipedy:Links nei betsjuttingssiden/data in side oanmakke. Ik haw der even wat del skreaun om 'e side oan te meitsjen, mar dy tekst kin fansels fuort. Eefkes oer de 'nomenklatuer': jo hawwe it oer trochferwiissiden. Ik haw altyd miend dat dat binne wat yn it Ingelsk redirects neamd wurde. Wat jo trochferwiissiden neame, haw ik altyd betsjuttingssiden neamd. No kin ik mis wêze, want sasear haw ik my nea yn it Wikipedysk jargon ynlibbe, mar ik haw foarearst de foar my bekende oantsjutting dochs mar brûkt. Ieneach fan 'e Esk (oerlis) 27 sep 2020, 22.48 (CEST)
replies: text: :De list is no aardich koarter wurden. 'k Haw niiskrekt hjir in fersyk oan Edoderoo dien om de bot de {betsjuttingssiden} tenei net mear yn de list op te nimmen, sadat de list noch mear opskjinne wurdt.

text: :By it oplossen fan de links kom ik trouwens tsientallen folslein befeilige siden tsjin dy't dus troch in moderator oplost wurde moatte. Se steane meast boppe-oan yn de list, en der sitte in soad Tema-siden tusken. Nut en needsaak ûntgiet my, semy-befeiliging soe dochs genôch wêze moatte. Mar at de links op dy befeilige siden ek noch oplost binne sjit it aardich op. Tulp8 (oerlis) 1 nov 2020, 08.26 (CET)
thread_title:  Links nei trochferwiissiden/data
Oerlis:Kim Sasabone

message: De geboorteplaats van Kim Sasabone is puur verzonnen, en wel door Wessel van Diepen. Sasabone moest in het begin ook spelen dat ze geen Engels en Nederlands verstond. Het zou me niet verbazen als ook Sasabone's geboortedatum nep is (1 april, haha). Het lijkt me logisch om bij geboorteplaats gewoon "onbekend" te zetten, en de geboortedatum van een bronvraag te voorzien. Iedereen (ook Wikidata) kakelt hier elkaar gewoon na. Vysotsky (oerlis) 3 okt 2020, 14.54 (CEST)
replies: text: Ik haw it berteplak (Salvador, Bahia, Brazylje) derút helle. Ik wol my wol oan dat dat út 'e tomme sûgd is. Ik sjoch lykwols net yn wêrom't in bertedatum betocht wurde moatte soe; se moat dochs ienris berne wêze. En ik ken ferskate lju dy't op 1 april berne binne. Wat dat oangiet, fyn ik boppesteand argumint net oertsjûgjend. Ieneach fan 'e Esk (oerlis) 3 okt 2020, 22.03 (CEST)
thread_title:  Geboorteplaats
Oerlis:Romeinen (betsjuttingsside)

message: Ek al sjoen de oantallen hjir liket it my de baas om dizze side om te neamen ta in Romeinen (betsjuttingsside) of mei in konstruksje yn kombinaaasje mei in haadbetsjutting. Tulp8 (oerlis) 16 okt 2020, 08.59 (CEST)
replies: text: Mei iens. Dien. Ieneach fan 'e Esk (oerlis) 17 okt 2020, 23.31 (CEST)
thread_title:  Omneame
Oerlis:Nijesyl (Grinslân)

message: Meidoggers. Is Nijesyl ynboargere? By Nijesyl tink ik oan Nijesyl en Dokkumer Nije Silen. Drewes (oerlis) 19 nov 2020, 18.02 (CET)
replies: text: Graach in reaksje achte meidoggers. Drewes (oerlis) 21 nov 2020, 17.42 (CET)
replies: text: :Ik tink "Nijesyl" is wol ynboargere, fral foar plakken yn it Westerkertier, om't dêr wol wat Fryske ynfloed is, tink. Ik soe sizze hâld mar sa't it no is.Kneppelfreed (oerlis) 21 nov 2020, 21.41 (CET)
replies: text: :: Bomstersyl is blykber ferâldere, mar Grinslanners neame it sels Niezijl. Dat docht mear tinken oan Nijsyl. Dan is der ek fuort ûnderskied mei Nijesyl. Tulp8 (oerlis) 25 nov 2020, 07.37 (CET)
thread_title:  Namme 

message: Ik woe dit oars ek noch even op it aljemint bringe: siden oer plakken (stêden, doarpen, ensfth.), soe it net moai wêze om in lokaasjekaartsje yn de ynfoboks te setten, sa as bygelyks ik dien haw mei de siden oer plakken yn East-Grinslân. Dan wist teminsten wêr't de plakken lizze. Want doe't ik dizze side seach, moast ik earst op nl sjen wêr't dat plak presys leit.Kneppelfreed (oerlis) 21 nov 2020, 21.48 (CET)
replies: text: Yndie Kneppelsma sa'n kaartsje soe moai wêze. No bin ik sels wikipedytechnysk net-ûnderlein, dat faaks kinne oaren dêr wat nuttichs oer sizze (?) Drewes (oerlis) 24 nov 2020, 17.53 (CET)
replies: text: : Bin ik it yn prinsipe mei iens, mar dizze technyk giet my boppe de pet. Ik haw der alris in tige ûnproduktyf oerke oan bestege, en dat is my min bekommen. Dêrom meitsje ik yn sokke gefallen faak sels eefkes in lokaasjekaartsje oan. Je helje in gaadlike blanko lânkaart fan Commons, sette in reade stip op it juste plak, lade him op... In bern kin de wask dwaan. Ieneach fan 'e Esk (oerlis) 24 nov 2020, 23.45 (CET)
replies: text: ::. It moaiste soe wêze as it middels de koördinaten mei in stip op in kaartsje settten wurde kin, lykas op .nl. Dat systeem seach ik hjir noch net, wurdt dat wol al brûkt? Oars soe de fraach ris oan op Wikipedia útsetten wurde kinne oft soks ek foar Wikipedy te meitsjen is. Tulp8 (oerlis) 25 nov 2020, 07.37 (CET)
replies: text: :::My liket dat ek fierhinne it moaiste, mar ek ik soe net witte hoe't ik dat foarinoar krije moatte soe. Niiskrekt haw ik op nl:wiki frege at der immen is dy't fy:wiki dêrmei helpe wol (kepp). Hopelijk ten overvloede en voor degenen die via :nl:H:H hier terecht zijn gekomen: in het Nederlands schrijven is hier geen probleem. :-)   Wutsje 25 nov 2020, 11.43 (CET)
thread_title:  Kaartsje
Oerlis:Wetterskip It Noardersylfest

message: De "Fryske" namme It Noardersylfest wurdt (sa goed as) net brûkt, sjoch hjir. Wutsje 2 des 2020, 16.07 (CET)
replies: text: Ik ha gjin beswier tsjin omneamen. Drewes (oerlis) 2 des 2020, 16.23 (CET)
thread_title:  Namme
Oerlis:WSSFS

message: Van Hall Larenstein en de WUR binne al sûnt 2012 net mear administratief tegearre: https://www.gelderlander.nl/de-vallei/hogeschool-van-hall-larenstein-weg-uit-wageningen~ac0ae132/?referrer=https%3A%2F%2Fwww.google.com%2F
thread_title: Stúdearlokaasjes studinten